Mida tegid gurud neljandas kvartalis? - Äripäev
Mida tegid gurud neljandas kvartalis?
Kuna kvartali lõpust on möödunud poolteist kuud, avaldas USA väärtpaberijärelevalve SEC kõigi vähemalt 100 miljoni dollarilise varade mahuga fondivalitsejate portfellides eelmises kvartalis toimunud muutused. Mida tegid investeerimisgurud neljandas kvartalis?
Soros investeeris Iisraeli ravimitootjasseMiljardär George Sorose finantsimpeeriumi süda Soros Fund Management ostis neljandas kvartalis juurde Teva Pharmaceutical Industriesi aktsiat. Sellest sai fondi suurim aktsia­investeering, vahendas Bloomberg. USA väärtpaberijärelevalvele SEC saadetud aruande järgi ostis ­Soros 5,7 miljonit Teva aktsiat, suurendades selle positsiooni suurust 373 miljonile dollarile.Maailma suurim geneeriliste ravimite tootja aktsia on tänavu tõusnud 10,3%. Ettevõttes toimus juhi vahetus – Jeremy Levini asemel on nüüd ettevõtte eesotsas Erez Vigodman. Teva neljanda kvartali puhaskasum kasvas 5,5% ja ületas analüütikute ootusi. Kolmandas kvartalis oli Sorose fondi suurim aktsiainvesteering Microsoft.Omal ajal Briti naela alistamisega kuulsust kogunud Soros tegi neljandas kvartalis osaliselt rahaks läinud aastal ostetud ja vähemalt 60% tõusnud Herbalife’i aktsiad. Ettevõttele kuulus 3,2% Herbalife’i aktsiatest. Mullu teises kvartalis ostis ta ettevõttes 4,9% osaluse.
Buffett ostis portfelli kolme uut aktsiatWarren Buffetti Berkshire Hathaway müüs SECi andmeil Dish Networki ja Glaxo­Smith­Kline’i aktsiad ja lisas Goldman Sachsi ja ­Liberty Globali.Goldman Sachs moodustas 2,14% USA aktsiaportfellist. Berkshire’ile emiteeriti finantskriisi ajal viie miljardi dollari eest aktsiaõigusi.Buffetti firma suurim USA aktsiapositsioon on suurpank Wells Fargo, mis moodustas 20,07% tema USA aktsiaportfellist. Ka Buffett ei karda kontsentreeritud portfelli. Kümne suurima positsiooni osakaal portfellis oli ligi 81%.
Icahn istub Herbalife’i aktsias edasiKui George Soros võttis osaliselt kasumit Herbalife’i aktsiast, siis teine aktsionär, aktivist­investor Carl Icahn säilitas oma 4,38protsendilise positsiooni ettevõttes.Icahni stiil on investeeringute kõrge konsentreeritus. Kümme suuremat investeeringut moodustavad üle 89% portfellist. Tehingute aktiivsusega ta neljandas kvartalis just ei hiilanud. Icahni üks viimase aja suuremaid võitlusi käib Apple’iga, keda ta tahab sundida ostma suuremas mahus aktsiaid tagasi.
Bass usub General MotorsisseKyle Bass, kes juhib riskifondi valitsevat Hayman Capital Managementi, rääkis läinud aastal, et General Motorsi aktsia peaks tõusma 12–18 kuu jooksul vähemalt 40%. Seda eeldusel, et ettevõte maksab poole 2014. aasta vabast rahavoost dividendiks.Bassil moodustavad kümme suuremat positsiooni kokku ligi 95% portfellist. Ta tegi neljandas kvartalis investeeringuis suuri ümberkorraldusi. Portfell sai uue suurima positsiooni – 24% portfellist on nüüd General Motorsi aktsia päralt. Ka ütles ta head aega Microsofti aktsiapositsioonile.Bass laadis maha 436 371 Herbalife’i aktsiat, sulgedes selle investeeringu, ja suunas raha kinnisvarasse ja kütusetööstusesse.Kyle Bassi suurtest tegudest võib välja tuua rämpshüpoteekvõlakirjade kriisi eest hoiatamise ja selle pealt 590 miljoni dollari teenimise. Bass rääkis, et ostis eelmisel aastal Argentina võlakirju 55 sendiga dollarist. InvesteeringudSoros Fund Management5 suuremat positsiooni % portfellistSPDR S&P 500 ETF müügioptsioon 11,12Select Sector SPDR energia müügioptsioon 3,38Teva Pharmaceuticals 3,17Tibco Software’i võlakiri 2,25% 5/0 2,64Digital Riveri võlakiri 2% 11/0 2,34uued suured positsioonid % portfellistSelect Sector SPDR energia müügioptsioon 3,38Essent Group 1,54JPMorgan Chase 1,41Leucadia National 1,03Citigroup 1,01suletud suured positisoonid % portfellistChevroni müügioptsioon 2,56Schlumbergeri ostuoptsioon 1,68Johnson & Johnson 1,20Constellation Brands 0,83CEMEX SAB 0,79uued ostud 98 aktsiattäiendavad ostud 60 aktsiattäielikult müüdud positsioonid 92 aktsiatvähendatud positisoonid 53 aktsiat10 suurima positsiooni osakaal portfellis 32,86%Berkshire Hathawaysuuremad investeeringud % portfellistWells Fargo 20,07Coca-Cola 15,76American Express 13,12IBM 12,19Procter & Gamble 4,1uued suured positsioonid % portfellistGoldman Sachs 2,14Graham Holdings 1,09Liberty Global 0,25suletud positsioonid % portfellistWashington Post 1,15Dish Network 0,03GlaxoSmithKliene 0,02uued ostud 3 aktsiattäiendavad ostud 7 aktsiattäielikult müüdud positsioonid 3 aktsiatvähendatud positisoonid 5 aktsiat10 suurima positsiooni osakaal portfellis 80,59%Icahn Associates Holdingsuuremad investeeringud % portfellistIcahn Enterprises 36,60CVR Energy 10,15Apple 8,72Federal-Mogul 7,83Forest Laboratories 6,04uued suured positsioonid % portfellistHologic 2,51suletud positsioonid % portfellistTake-Two Interactive Software 0,89uued ostud 1 aktsiatäiendavad ostud 4 aktsiattäielikult müüdud positsioonid 1 aktsiatvähendatud positisoonid 1 aktsiat10 suurima positsiooni osakaal portfellis 89,38%Hayman Capital Managementsuuremad investeeringud % portfellistGeneral Motors 24,30Vodafone Group 15,84NRG Energy 11,01Kinder Morgan 10,93PennyMac Mortgage Investment Trust 10,58uued suured positsioonid % portfellistGeneral Motors 24,30Kinder Morgan 10,93NMI Holdings A 9,03National Mortgage Holdings 5,18Kinder Morgani õigused 3,67suletud positsioonid % portfellistTempur Pedic International 14,3J C Penney 12,27Microsoft 12,23Herbalife 7,46American Homes 4 Rent 7,24uued ostud 14 aktsiattäiendavad ostud 4 aktsiattäielikult müüdud positsioonid 8 aktsiatvähendatud positisoonid 0 aktsiat10 suurima positsiooni osakaal portfellis 94,72%Allikas: WhaleWisdom
17. February 2014, 18:51
URL: http://www.aripaev.ee/uudised/2014/02/17/mida-tegid-gurud-neljandas-kvartalis